സ്റ്റാർ ട്രെക്ക്: ഡിസ്കവറി

ബ്രയാൻ ഫുള്ളർ, അലക്സ് കുർട്ട്സ്മാൻ എന്നിവർ ചേർന്ന് സിബിഎസ് ഓൾ ആക്സസ്സിനുള്ള വേണ്ടി സൃഷ്ടിച്ച ഒരു അമേരിക്കൻ ടെലിവിഷൻ പരമ്പരയാണ് സ്റ്റാർ ട്രെക്ക്: ഡിസ്കവറി. ഈ സേവനത്തിന് പ്രത്യേകമായി വികസിപ്പിച്ച ആദ്യത്തെ പരമ്പരയാണ് ഇത്. 2005 ൽ സ്റ്റാർ ട്രെക്ക് എന്റർപ്രൈസ് പരമ്പര പര്യവസാനിച്ച ശേഷം നിർമിച്ച ആദ്യ പരമ്പരയാണ് ഇത്. യഥാർത്ഥ സ്റ്റാർ ട്രെക്ക് പരമ്പരയുടെ സംഭവങ്ങളുടെ ഒരു ദശാബ്ദത്തിനു മുമ്പും, അതുപോലെതന്നെ, ഇപ്പോൾ നിർമിച്ചുകൊണ്ടിരിക്കുന്ന സ്റ്റാർ ട്രെക്ക് ചലച്ചിത്രങ്ങളിൽ നിന്ന് വ്യത്യസ്തമായ  സമയക്രമത്തിലുമാണ് ഇതിന്റെ കഥ നടക്കുന്നത്. ഫെഡറേഷൻ - ക്ലിംഗോൺ യുദ്ധം യു.എസ്.എസ് ഡിസ്കവറിയുടെ ജീവനക്കാരുടെ കാഴ്ചപാടിൽ നിന്ന് വിവരിക്കുകയാണ് ഈ പരമ്പരയിലൂടെ. ഗ്രെച്ചെൻ ജെ. ബെർഗ്, ആരോൺ ഹാർബേർട്ട്സ് എന്നിവർ ഈ പരമ്പരയിൽ മുഖ്യ നിർമാതാക്കൾ ആയി പ്രവർത്തിക്കുന്നു. 

ശാസ്ത്ര വിദഗ്ദ്ധൻ മൈക്കിൾ ബേൺഹാമിന്റെ വേഷത്തിൽ സൊണേക്വ മാർട്ടിൻ-ഗ്രീൻ അഭിനയിക്കുന്നു. ഡഗ് ജോൺസ്, ഷസദ് ലത്തീഫ്, ആന്റണി റാപ്പ്, മേരി വൈസ്മാൻ, ജേസൺ ഐസക്ക് എന്നിവരും മുഖ്യ വേഷങ്ങളിൽ അഭിനയിക്കുന്നു. 2015 നവംബറിൽ ഈ പരമ്പര പ്രഖ്യാപിക്കപ്പെട്ടു. സിബിഎസ് ആവശ്യപെട്ടത്‌ പ്രകാരം ഫുള്ളർ ഈ പരമ്പരയുടെ നിർമാതാവായി. എന്നാൽ സിബിഎസുമായി കൂടുതൽ അഭിപ്രായവ്യത്യാസങ്ങൾക്ക് ശേഷവും മറ്റു ചുമതലകൾ ഉള്ളതിനാലും അദ്ദേഹം 2016 ഒക്ടോബറിൽ പരമ്പരയിൽ നിന്ന് പിന്മാറി. തുടർന്ൻ ബെർഗ്, ഹാർബേർട്ട്സ് എന്നിവർ പുതിയ നിർമാതാക്കൾ ആയി എത്തി. 

സെപ്തംബർ 19, 2017 നു സി.ബി.എസ്, സിബിഎസ് ഓൾ ആക്സസ് എന്നിവയിൽ സ്റ്റാർ ട്രെക്ക്: ഡിസ്കവറി ആദ്യമായി അവതരിപ്പിച്ചു. 15 എപിസോഡ് വരുന്ന പരമ്പരയിൽ ബാക്കി ഭാഗങ്ങൾ സിബിഎസ് ഓൾ ആക്സസിൽ ആഴ്ച അടിസ്ഥാനത്തിൽ സ്ട്രീം ചെയ്തു. പരമ്പരയുടെ റിലീസ്, ആക്സസിന്റെ
വരിക്കാരുടെ എണ്ണത്തിൽ റെക്കോർഡ് വർധനവ് നേടിക്കൊടുത്തു.  മികച്ച നിരൂപണം ലഭിച്ച പരമ്പരയിൽ സൊണേക്വ മാർട്ടിൻ-ഗ്രീനിന്റെ പ്രകടനം പ്രത്യേകം ഉയർത്തികാട്ടി. സിബിഎസ് സ്റ്റുഡിയോ ഇന്റർനാഷണൽ കാനഡയിൽ ബെൽ മീഡിയക്കും മറ്റ് 188 രാജ്യങ്ങളിൽ നെറ്റ്ഫ്ലിക്സിനും ഈ പരമ്പരയുടെ സംപ്രേഷണ അനുമതി നൽകി. 2017 ഒക്റ്റോബറിൽ പരമ്പരയുടെ രണ്ടാമത്തെ സീസൺ നിർമ്മിക്കാൻ തീരുമാനിച്ചു.  

അഭിനേതാക്കൾ 
 സൊണേക്വ മാർട്ടിൻ-ഗ്രീൻ - മൈക്കിൾ ബേൺഹാം
 ഡഗ് ജോൺസ് - സറു
 ഷസദ് ലത്തീഫ് - വോക്ക് / ആഷ് ടൈലർ
 ആന്റണി റാപ്പ്  - പോൾ സ്റ്റാമെറ്റ്സ് 
 മേരി വൈസ്മാൻ - സിൽവിയാ ടില്ലി
 ജേസൺ ഐസക്ക്സ് - ഗബ്രിയൽ ലോർക്ക

 എപ്പിസോഡുകൾ 

 അംഗീകാരങ്ങൾ 
 Year Award Category Recipient Result  2018 Costume Designers Guild Awards Excellence in Sci-Fi / Fantasy Television Gersha Phillips   Visual Effects Society Awards Outstanding Visual Effects in a Photoreal Episode Jason Michael Zimmerman, Aleksandra Kochoska, Ante Dekovic and Mahmoud Rahnama for "The Vulcan Hello"   Outstanding Compositing in a Photoreal Episode Phil Prates, Rex Alerta, John Dinh and Karen Cheng  Empire Awards Best TV Actor Jason Isaacs   GLAAD Media Awards Outstanding Drama Series Star Trek: Discovery  

അവലംബം

 ബാഹ്യ കണ്ണികൾ 



വർഗ്ഗം:സ്റ്റാർ ട്രെക്ക്